****

**ΔΕΛΤΙΟ ΤΥΠΟΥ**

**4ο Συνέδριο Χημείας Μεταπτυχιακών και Προπτυχιακών Φοιτητών του ΑΠΘ**

**20-21 Μαρτίου 2021, Θεσσαλονίκη.**

Το 4ο Συνέδριο Χημείας Μεταπτυχιακών και Προπτυχιακών Φοιτητών του ΑΠΘ, με τίτλο: «Έρευνα, η προοπτική για την ανάπτυξη», διοργανώνεται διαδικτυακά στις 20-21 Μαρτίου, από το Περιφερειακό Τμήμα Κεντρικής και Δυτικής Μακεδονίας (ΠΤΚΔΜ) της Ένωσης Ελλήνων Χημικών (ΕΕΧ), σε συνεργασία με το Τμήμα Χημείας του ΑΠΘ και το Σύνδεσμο Χημικών Βορείου Ελλάδος (ΣΧΒΕ).

Το συνέδριο αυτό είναι το τέταρτο, το οποίο διοργανώνεται με σκοπό να δοθεί η ευκαιρία στους νέους συναδέλφους, αλλά και στους τελειόφοιτους προπτυχιακούς φοιτητές να προετοιμαστούν κατάλληλα για τα επόμενα βήματα της επιστημονικής, καθώς επίσης και της επαγγελματικής τους σταδιοδρομίας, ένα προ-στάδιο πριν κληθούν να παρουσιάσουν το ερευνητικό τους έργο σε πανελλήνια ή διεθνή συνέδρια. Τους δίνεται η δυνατότητα να αναδείξουν τα αποτελέσματα της ερευνητικής τους δραστηριότητας, καθώς επίσης και τις ικανότητές τους στην άρτια και ολοκληρωμένη παρουσίαση, σε οικείο περιβάλλον.

Στο συνέδριο αυτό επιδιώκουμε την άμεση ενασχόληση των φοιτητών σε όλα τα στάδια της διοργάνωσης, με σκοπό την απόκτηση αντίστοιχης εμπειρίας και στον τομέα αυτό. Όλα αυτά βέβαια με τη βοήθεια, την καθοδήγηση και την επίβλεψη, τόσο μελών της Διοίκησης του ΠΚΤΔΜ, του ΣΧΒΕ, όσο και μελών ΔΕΠ του Τμήματος Χημείας του ΑΠΘ.

Η επιλογή της γλώσσας παρουσίασης είναι ελεύθερη (ελληνική ή αγγλική).

Αξίζει να σημειωθεί ότι η εγγραφή στο συνέδριο είναι δωρεάν.

Η Θεματολογία του Συνεδρίου περιλαμβάνει τις ενότητες:

1. Αναλυτική Χημεία – Βιοανάλυση – Αρχαιομετρία – Έλεγχος Ποιότητας
2. Ανόργανη και Βιοανόργανη Χημεία – Νανοτεχνολογία
3. Βιοχημεία – Κλινική Χημεία
4. Διδακτική της Χημείας
5. Οργανική Χημεία – Φυσικά προϊόντα
6. Φυσική- Θεωρητική –Υπολογιστική Χημεία
7. Τοξικολογία-Φαρμακευτική Χημεία – Έλεγχος Ποιότητας Φαρμάκων
8. Χημεία και Τεχνολογία Περιβάλλοντος – Έλεγχος Ρύπανσης
9. Χημεία και Τεχνολογία Πολυμερών
10. Χημεία και Τεχνολογία Τροφίμων
11. Χημική Τεχνολογία – Πράσινη Χημεία – Υλικά

Η Κεντρική ομιλία της τελετής έναρξης θα δοθεί από τον απόφοιτο του Τμήματος Χημείας Δρ. Αθανάσιο Κατσογιάννη, Κοινό Κέντρο Ερευνών, Ευρωπαϊκή Επιτροπή, Ίσπρα, Ιταλία, με τίτλο: "Απόφοιτοι Χημείας και Επαγγελματική σταδιοδρομία εκτός Ελλάδος", ενώ ως παράλληλη εκδήλωση στο πλαίσιο του συνεδρίου, διοργανώνεται και η ετήσια Ημερίδα Επαγγελματικής Απασχόλησης Χημικού.

Πρόεδροι του Συνεδρίου είναι ο Καθηγητής Παναγιώτης Σπαθής (Πρόεδρος Τμήματος Χημείας ΑΠΘ), η Καθηγήτρια Βικτωρία Σαμανίδου (Πρόεδρος ΕΕΧ-ΠΤΚΔΜ) και η Καθηγήτρια Ελένη Δεληγιάννη (Πρόεδρος ΔΣ-ΣΧΒΕ), ενώ **συντονίστρια** της Οργανωτικής Επιτροπής είναι η **Δρ Στεργιανή Ορδούδη (ΕΔΙΠ)-Τμήμα Χημείας και** συντονίστρια της Επιστημονικής Επιτροπής η **Αναπληρώτρια Καθηγήτρια κ. Αδαμαντίνη Παρασκευοπούλου**.

Τα πρακτικά του συνεδρίου θα αναρτηθούν στην ιστοσελίδα του συνεδρίου και θα είναι διαθέσιμα για λήψη σε μορφή pdf. Οι εισηγήσεις θα δημοσιευθούν ως Βιβλίο Περιλήψεων στο περιοδικό *Proceedings International* (Platinum Open Access Journal, ISSN 2668-6384) (<https://conferenceproceedings.international/>).

Επίσης θα υπάρχει δυνατότητα δημοσίευσης της πλήρους εισήγησης σε ειδικό τεύχος του περιοδικού: *Biointerface Research in Applied Chemistry* (Platinum Open Access Journal) (<https://biointerfaceresearch.com/?page_id=7795>), χωρίς κόστος δημοσίευσης και προθεσμία υποβολής της εργασίας έως τις 30-09-2021.

Περισσότερες πληροφορίες στην επίσημη ιστοσελίδα του συνεδρίου: <https://4chemauth.wordpress.com>

Το συνοπτικό Πρόγραμμα του συνεδρίου είναι:

|  |
| --- |
|  |
| **ΣΑΒΒΑΤΟ 20 ΜΑΡΤΙΟΥ** |
| **10:00-14:00** | **HMEΡΙΔΑ ΕΠΑΓΓΕΛΜΑΤΙΚΗΣ ΑΠΑΣΧΟΛΗΣΗΣ ΑΙΘΟΥΣΑ 1** |
| **16:00-18:30** | **ΧΗΜΕΙΑ ΚΑΙ ΤΕΧΝΟΛΟΓΙΑ ΠΟΛΥΜΕΡΩΝ ΑΙΘΟΥΣΑ 1** |
| **19:00-20:30** | **ΤΕΛΕΤΗ ΕΝΑΡΞΗΣ-ΧΑΙΡΕΤΙΣΜΟΙ ΑΙΘΟΥΣΑ 1****ΚΕΝΤΡΙΚΗ ΟΜΙΛΙΑ: Δρ. Αθανάσιος Κατσογιάννης, European Commission Joint Research Centre Ispra Sector, Ispra, Italy** |
| **ΚΥΡΙΑΚΗ 21 ΜΑΡΤΙΟΥ** |
| **ΑΙΘΟΥΣΑ 1** | **ΑΙΘΟΥΣΑ 2** |
|  **9:30-11:45****ΑΝΑΛΥΤΙΚΗ ΧΗΜΕΙΑ – ΒΙΟΑΝΑΛΥΣΗ – ΑΡΧΑΙΟΜΕΤΡΙΑ – ΕΛΕΓΧΟΣ ΠΟΙΟΤΗΤΑΣ** | **9:30-10:45****ΒΙΟΧΗΜΕΙΑ – ΚΛΙΝΙΚΗ ΧΗΜΕΙΑ** |
| **10:45-12:00****ΑΝΟΡΓΑΝΗ ΚΑΙ ΒΙΟΑΝΟΡΓΑΝΗ ΧΗΜΕΙΑ – ΝΑΝΟΤΕΧΝΟΛΟΓΙΑ** |
| **12:00-13:30****ΤΟΞΙΚΟΛΟΓΙΑ – ΦΑΡΜΑΚΕΥΤΙΚΗ ΧΗΜΕΙΑ – ΕΛΕΓΧΟΣ ΠΟΙΟΤΗΤΑΣ ΦΑΡΜΑΚΩΝ** | **12:15-14:45** **ΧΗΜΕΙΑ ΚΑΙ ΤΕΧΝΟΛΟΓΙΑ ΤΡΟΦΙΜΩΝ** |
| **13:30-15:15****ΟΡΓΑΝΙΚΗ ΧΗΜΕΙΑ – ΦΥΣΙΚΑ ΠΡΟΪΟΝΤΑ** |
| **15:15-16:00 ΠΟΣΤΕΡ-ΣΥΖΗΤΗΣΗ ΑΙΘΟΥΣΑ 1** |
| **ΑΙΘΟΥΣΑ 1** | **ΑΙΘΟΥΣΑ 2** |
| **16:00-18:00****ΧΗΜΕΙΑ ΚΑΙ ΤΕΧΝΟΛΟΓΙΑ ΠΕΡΙΒΑΛΛΟΝΤΟΣ – ΕΛΕΓΧΟΣ ΡΥΠΑΝΣΗΣ** | **16:00-17:15****ΔΙΔΑΚΤΙΚΗ ΤΗΣ ΧΗΜΕΙΑΣ** |
| **18:00-19:45****ΧΗΜΙΚΗ ΤΕΧΝΟΛΟΓΙΑ – ΠΡΑΣΙΝΗ ΧΗΜΕΙΑ – ΥΛΙΚΑ** | **17:15-19:30****ΦΥΣΙΚΗ – ΘΕΩΡΗΤΙΚΗ – ΥΠΟΛΟΓΙΣΤΙΚΗ ΧΗΜΕΙΑ** |
| **20:00 ΤΕΛΕΤΗ ΛΗΞΗΣ ΑΙΘΟΥΣΑ 1** |

**ΑΙΘΟΥΣΑ 1** <https://authgr.zoom.us/j/96580049566?pwd=SjduUHJZM0UvYUtqa2t2VEQrSjdGZz09>

Meeting ID: 965 8004 9566

Passcode: 813407

**ΑΙΘΟΥΣΑ 2**

<https://authgr.zoom.us/j/94070552304?pwd=K1VLRkkrWENSM0J5ZUZ4bElQQ1pLQT09>
Meeting ID: 940 7055 2304
Passcode: 675543

Βικτωρία Σαμανίδου

Αδαμαντίνη Παρασκευοπούλου